**OBAVIJEST O UPISU U 1. RAZRED **

**OSNOVNA ŠKOLA POPOVAC,VL.NAZORA 26, POPOVAC**

PREDMET: ***Obavijest roditeljima djece dorasle za upis u I. razred***

***u 2016./2017. školskoj godini***

Sukladno *Zakonu o odgoju i obrazovanju u osnovnoj i srednjoj školi i Pravilniku o upisu djece u osnovnu školu*  obvezni smo izvršiti pripremne radnje za upis djece u prvi razred u sljedećoj školskoj godini.

Prvi zadatak  svake škole je utvrditi broj potencijalnih prvoškolaca te je stoga potrebno izvršiti predupis.

Djeca koja su rođena u razdoblju od 1.04. 2009.  do 31. 03. 2010. obveznici su polaska u prvi razred za 2016./2017.  školsku godinu.

U prvi razred mogu se prijevremeno upisati i djeca koja će do kraja tekuće godine navršiti šest godina, a nisu školski obveznici. Zahtjev se predaje Uredu državne uprave najkasnije do 31.3.2016.

Stoga se mole roditelji budućih učenika prvoga razreda da svoju djecu koja su rođena u ovom razdoblju i stanuju na području Osnovne škole POPOVAC, izvrše predupis

**u razdoblju od 1. veljače do najkasnije 15. veljače 2016.  godine.**

**Prijave za predupis se obavljaju:**

* svakoga dana od 8 do 13 sati ili pozivom na brojeve 728-384;728-382;728-119

Za prijavu su potrebni sljedeći podaci: ime i prezime djeteta, datum rođenja te adresa stanovanja.

Nakon izvršenog predupisa bit će sačinjen raspored i ponuđeni termini za obavljanje svih potrebnih aktivnosti za utvrđivanje zrelosti djece za polazak u prvi razred.

**Termine za provjeru psihofizičke zrelosti** (razgovor i testiranje kod psihologa), roditelji će dobiti pozivom

**U Popovcu 28.  siječnja 2016**.